<classify> WAZIRI Mkuu Kassim Majaliwa amewaagiza watendaji katika ngazi zote, wahakikishe kuwa vijana wanawezeshwa kushiriki shughuli za maendeleo.Alitoa agizo hilo jana wakati akizindua maadhimisho ya wiki ya vijana kitaifa kwa mwaka huu kwenye viwanja vya Mpilipili, nje kidogo ya mji wa Lindi.Vijana tushirikiane na serikali na kufanya kazi kwa bidii ili kuunga mkono jitihada za serikali inayoongozwa na Rais John Magufuli, katika kuwaletea wananchi maendeleo. Hatua hii itatuwezesha kama taifa tuvuke na tufikie uchumi wa kati ifikapo mwaka 2025, alisema.Alisema kuwa wakati akitembelea mabanda ya maonesho, aliona ubunifu wa kijana aliyeunda mashine ya kumsaidia mtoto njiti, apate joto na pia aliona kijana mwingine aliyebuni mtambo wa kupukuchua magunia 100 ya mahindi kwa saa.Pia, alitembelea banda la kikundi cha vijana kutoka China, Korea Kusini, Argentina, Arzebhaijan na Tanzania, ambao waliishi kwenye mazingira magumu na wakabadilika na kuamua kushiriki maonesho hayo ili kuwabadili mtazamo vijana wenzao.Nimefurahi kuwaona hawa vijana, ninaamini watashirikiana na wenzao wa hapa kuwabadilisha vijana wa Tanzania wawe na fikra endelevu.Akizungumzia mikakati ya kuwawezesha vijana kiuchumi, Waziri Mkuu alisema Ofisi ya Waziri Mkuu kupitia Programu ya Kukuza Ujuzi Nchini, imeanza kutoa mafunzo ya kilimo cha kisasa kwa kutumia teknolojia ya kitalu nyumba katika mikoa yote na halmashauri zote nchini.Alisema teknolojia hiyo itawasadia wakulima kupata mazao mengi katika eneo dogo na kupata mazao bora, yanayokidhi viwango katika soko la ndani na nje ya nchi.Kwa kutumia teknolojia hii, vijana wengi watapata ajira katika sekta ya kilimo,alisema.  <topic>: kitaifa 